Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 282/15/8803	Košice II, 16.6.2015
EEČ : 2-64-186-2015

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno e Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
V trestnej veci vedenej proti obvinenej XXXXX pre prečin zanedbania povinnej výživy podľa § 207 ods.1 Trestného zákona na tom skutkovom základe, že v Košiciach a inde si neplní vyživovaciu povinnosť k svojej dcére mal. XXXXX XXXXX, nar.XXXXX, hoci táto jej vyplýva zo Zákona o rodine a výška ktorej jej bola naposledy určená  na základe rozsudku Okresného súdu XXXXX XXXXX, sp. zn. XXXXX  prispievať na jej výživu sumou vo výške 30 % zo sumy životného minima na jedno nezaopatrené neplnoleté dieťa mesačne, túto si však úmyselne neplní  a tak za obdobie  január 2014 až doposiaľ, dlhuje na účet Detského domova XXXXX sumu vo výške najmenej 259,04 Eur

lebo obvinený nebol v čase činu pre nepríčetnosť trestne zodpovedný

Odôvodnenie:
Uznesením povereného príslušníka PZ, Obvodného oddelenia PZ XXXXX - XXXXX sp.zn.ČVS:ORP-XXXXX zo dňa 21.10.2014 bolo podľa § 199 ods. 1 Trestného poriadku začaté trestné stíhanie za prečin zanedbanie povinnej výživy podľa  § 207 ods.1 Trestného zákona na skutkovom základe opísanom v predmetnom uznesení.

 	Následne dňa 26.11.2014 poverený príslušník PZ, Obvodného oddelenia PZ XXXXX - XXXXX uznesením, sp.zn.ČVS:ORP-XXXXX podľa § 206 ods. 1 Trestného poriadku vznieslol obvinenie XXXXX, nar.XXXXX za prečin zanedbanie povinnej výživy podľa  § 207 ods.1 Trestného zákona v podstate na tom skutkovom základe, ako je uvedené vo výrokovej časti tohto uznesenia.

Vykonaným skráteným vyšetrovaním bol zistený nasledujúci skutkový stav :

Obvinená XXXXX vo svojej výpovedi zo dňa 22.12.2014  okrem iného uviedla, že nevedela, že má platiť výživné na svoju dcéru XXXXX, nakoľko to pochopila tak, že bude dostávať príspevok XXXXX.  Zároveň uviedla, že je ochotná zaplatiť zameškané výživné.
 
Zo zápisnice o výsluchu splnomocnenca poškodeného XXXXX zo dňa 3.11.2014 okrem iného vyplýva, že pracuje ako sociálna pracovníčka Detského domova XXXXX pričom maloletá XXXXX, nar. XXXXX bola na základe rozsudku Okresného súdu XXXXX XXXXX sp. zn. XXXXX  zo dňa 25.10.2013, právoplatného dňom 14.1.2014 umiestnená do ich zariadenia, pričom matka bola uvedeným rozsudkom zaviazaná prispievať na výživu dcéry sumou vo výške 30 % zo sumy životného minima na jedno nezaopatrené neplnoleté dieťa mesačne na účet detského domova. Zároveň uviedla, že si uplatňujú výživné od právoplatnosti rozsudku, teda od januára 2014 doposiaľ. 

Z listinných dôkazov je zrejmé, že výška vyživovacej povinnosti bola určená XXXXX, nar.XXXXX  na základe rozsudku Okresného súdu XXXXX XXXXX sp. zn. XXXXX XXXXX zo dňa 25.10.2013, právoplatného dňom 14.1.2014 prispievať na svoju dcéru mal. XXXXX XXXXX, sumou vo výške 30 % zo sumy životného minima na jedno nezaopatrené neplnoleté dieťa mesačne, na účet Detského domova XXXXX.

	Nakoľko v priebehu skráteného vyšetrovania zo správ Sociálnej poisťovne XXXXX a XXXXX zo dňa 21.01.2015 bolo zistené, že obvinená XXXXX je poberateľkou invalidného dôchodku, priznaného od 09.05.1997, ako aj zo správy Sociálnej poisťovne XXXXX zo dňa 17.02.2015 bolo zistené, a to na základe predloženej zápisnice o rokovaní posudkovej komisie  sociálneho zabezpečenia z 18.08.1998, že obvinená XXXXX je od narodenia sledovaná neurológom, psychiatrom a psychológom pre duševnú zaostalosť, denné a nočné pomočovanie, kontakt má sťažený a je negramotná a taktiež sa v tejto správe uvádza, že dňa 25.06.1998 bolo XXXXX vykonané psychiatrické vyšetrenie XXXXX, pričom týmto psychiatrickým vyšetrením bolo zistené, že menovaná je časovo neorientovaná, na väčšinu otázok neodpovedá, komunikácia sťažená pre  neznalosť slovenčiny, hypomímia, myslenie symplexné, chudobné, perseveráciami, záujmy nerozvinuté, len základné, iritablita, impulzivita, nediferencovanosť, negramotná, duševná zaostalosť na úrovni ťažkej debility, IQ=54, má zachovaný pracovný potenciál v rozsahu menej ako 20%, tak preto pre riadne prešetrenie uvedeného prečinu  bol povereným príslušníkom PZ dňa 11.03.2015 podaný na Okresný súd XXXXX XXXXX  návrh na vyšetrenie duševného stavu obvinenej XXXXX.

Dňa  17.03.2015 bol Okresným súdom XXXXX XXXXX vydaný príkaz na vyšetrenie duševného stavu obvinenej XXXXX z Košíc pod č. XXXXX

Dňa 04.04.2015 boli uznesením povereného príslušníka PZ do trestného konania v zmysle § 142 ods. 1 Trestného poriadku pribratí dvaja znalci z odboru psychiatria, a to XXXXX XXXXX a XXXXX za účelom vyšetrenia duševného stavu  obvinenej XXXXX z XXXXX
Dňa 16.04.2015  bol na tunajšie OO PZ doručený vypracovaný znalecký posudok č. XXXXX od znalcov XXXXX XXXXX a XXXXX z odboru psychiatria na duševný stav obvinenej XXXXX z XXXXX, z ktorého záverov vyplýva, že obvinená XXXXX z XXXXX vzhľadom na výrazný deficit kognitívnych funkcií nie je schopná chápať  zmysel trestného konania a taktiež v čase spáchania trestného činu nebola schopná rozpoznať nebezpečenstvo, ani protiprávnosť svojho konania a nebola schopná svoje konanie ovládať.

Z vyššie zistených skutočností bolo preto potrebné u obvinených, aj u XXXXX, aj XXXXX, ktorých trestné stíhanie bolo vedené pod jedným spoločným ČVS: ORP-XXXXX na OO PZ XXXXX - XXXXX vydať dve rôzne meritórne rozhodnutia, preto trestná vec týkajúca s a obvinenej XXXXX z XXXXX bola dňa 06.05.2015 uznesením povereného príslušníka OO PZ XXXXX - XXXXX vylúčená v zmysle § 21 ods. 1 Trestného poriadku pod nové samostatné číslo konania, a to pod ČVS: ORP-XXXXX

Podľa § 207 ods.1 Trestného zákona sa prečinu zanedbania povinnej výživy  dopustí ten, kto najmenej tri mesiace v období dvoch rokov neplní čo aj z nedbanlivosti zákonnú povinnosť vyživovať alebo zaopatrovať iného.

V zmysle § 23 Trestného zákona kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.

Podľa § 215 ods. 1 písm. e) Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

S poukazom na vyššie uvedené skutočnosti bolo preukázané, že obvinená v inkriminovanom období neplatila výživné na svoju dcéru, teda naplnila skutkovú podstatu vyššie citovaného prečinu zanedbania povinnej výživy podľa § 207 ods.1 Trestného zákona, ale vzhľadom k tomu, že obvinená nebola v čase spáchania skutku schopná rozpoznať nebezpečenstvo ani protiprávnosť svojho konania a nebola schopná svoje konanie ovládať bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Dušan Čislák
prokurátor